معاویہ (ڈراما)

معاویہ سعودی تاریخی سلسلہ وار ڈراما ہے جس کی نشریات ماہِ رمضان 2025ء میں شروع ہوئیں۔ یہ دمشق میں اموی سلطنت کے بانی معاویہ بن ابی سفیان کی زندگی پر مبنی ہے۔ اس میں خلیفہ عثمان بن عفان کی شہادت کے بعد کے واقعات کو پیش کیا گیا ہے، جب علی بن ابی طالب خلیفہ بنے، ان کی شہادت، ان کے بیٹے حسن بن علی کی خلافت اور پھر ان کا معاویہ کے حق میں دستبردار ہونا دکھایا گیا ہے۔ اس کے علاوہ یزید بن معاویہ (بنی امیہ کے دوسرے خلیفہ) کی خلافت اور واقعہ کربلا میں حسین بن علی کی شہادت جیسے واقعات بھی اس ڈرامے کا حصہ ہیں۔

یہ سب کچھ اسلامی تاریخ میں فتنہ کبریٰ اور اس کے بعد کے حالات کے تناظر میں پیش کیا گیا ہے۔ اس ڈرامے کی شوٹنگ جولائی 2022ء میں شروع ہوئی تھی اور اس کے لیے 100 ملین ڈالر کی خطیر رقم مختص کی گئی، جس کی وجہ سے یہ عربی ڈراما انڈسٹری کی تاریخ کا سب سے بڑا پروجیکٹ قرار دیا جا رہا ہے۔

یہ ڈراما محمد الیساری، خالد صلاح اور بشار عباس کے اسکرپٹ پر مبنی ہے، جبکہ اس کی فنی نگرانی احمد مدحت نے کی ہے۔ اس کا پروڈکشن ایم بی سی اسٹوڈیوز سعودیہ نے کیا ہے۔

 حوالہ جات 

زمرہ:اسلامی ٹیلی ویژن سلسلے
زمرہ:سوری ڈراما ٹیلی ویژن سلسلے
زمرہ:حسین ابن علی
زمرہ:علی ابن ابی طالب
زمرہ:تاریخی ٹی وی سیریل